Diari Oficial de la Generalitat Valenciana


Sumari del DOGV 5308, del 21-07-2006 (2006/7853)

RESOLUCIÓ de 26 de juny de 2006, de la Secretaria Autonòmica d'Educació per la qual es concedixen ajudes per a finançar activitats de les federacions i associacions d'alumnes de centres i programes municipals de Formació de Persones Adultes, convocades per l'Orde de 24 de març de 2006 (DOGV número 5.246 de 26 d'abril).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5308

Data del DOGV
:   21-07-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/7853


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 26 de juny de 2006, de la Secretaria Autonòmica d'Educació per la qual es concedixen ajudes per a finançar activitats de les federacions i associacions d'alumnes de centres i programes municipals de Formació de Persones Adultes, convocades per l'Orde de 24 de març de 2006 (DOGV número 5.246 de 26 d'abril). [2006/7853]  
Per Orde de 24 de març de 2006 de la Conselleria de Cultura, Educació i Esport es van convocar ajudes per a finançar les activitats pròpies de les federacions i associacions d'alumnes de centres i programes municipals de Formació de Persones Adultes (FPA) de la Comunitat Valenciana, sostinguts amb fons públics, establint els criteris i les bases per a la seua concessió.  
La Comissió Avaluadora prevista en la base sexta de l'Annex I de la referida orde, reunida el dia 26 de juny de 2006, va acordar la distribució dels fons previstos, elevant proposta de resolució, a fi que la Secretaria Autonòmica d'Educació dictara la resolució corresponent.  
Per tot l'anterior, i vistos els preceptes de singular i general aplicació, resolc  
Primer  
Concedir a cada una de les associacions d'alumnes de centres i programes municipals de Formació de Persones Adultes (FPA) que figuren en l'annex I, una ajuda de sis-cents vint euros (620 euros).  
Segon  
Concedir a la federació d'associacions d'alumnes de centres i programes municipals de Formació de Persones Adultes (FPA) que figura en l'annex II, una ajuda de tretze mil dos-cents cinquanta euros (13.250 euros).  
Tercer  
Denegar l'ajuda a les associacions d'alumnes de centres i programes municipals de Formació de Persones Adultes (FPA) que figuren en l'annex II, per la causa que s'indica.  
De conformitat amb el que establixen els articles 107,116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la Conselleria de Cultura, Educació i Esport en el termini d'un mes a comptar de l'endemà de la seua publicació en el Diari Oficial de la Generalitat.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació en el Diari Oficial de la Generalitat.  
València, 26 de juny de 2006.. El Secretari Autonòmic d'Educació: Máximo Caturla Rubio.